
UZNESENIE VLÁDY SLOVENSKEJ REPUBLIKY

č. 148
z 29. apríla 2016
k návrhu na uzavretie Programu spolupráce v oblasti školstva, kultúry a športu medzi Slovenskou republikou a Španielskym kráľovstvom na roky 2016 - 2019
	Číslo materiálu:
	15483/2016

	Predkladateľ:
	minister zahraničných vecí a európskych záležitostí


Vláda

A. schvaľuje 

A.1. návrh na uzavretie Programu spolupráce v oblasti školstva, kultúry a športu medzi Slovenskou republikou a Španielskym kráľovstvom na roky 2016 - 2019 (ďalej len „Program“);
B. súhlasí 

B.1. s tým, že jej Program nebude po podpise znovu predložený; 

C. poveruje 

ministra zahraničných vecí a európskych záležitostí a ako alternátov štátneho tajomníka Ministerstva zahraničných vecí a európskych záležitostí SR, veľvyslanca SR v Španielskom kráľovstve, ministra kultúry a ministra školstva, vedy, výskumu a športu 

C.1. na podpis Programu; 

D. ukladá 

ministrovi zahraničných vecí a európskych záležitostí 

D.1. vykonať opatrenia spojené s nadobudnutím platnosti Programu, 

D.2. zabezpečiť uverejnenie Programu v Zbierke zákonov SR, 

ministrovi školstva, vedy, výskumu a športu 
ministrovi kultúry 

D.3. zabezpečiť realizáciu Programu. 

Vykonajú:
minister zahraničných vecí a európskych záležitostí 
minister školstva, vedy, výskumu a športu 
minister kultúry 

